L. graellsii ye un omnivoro que s'alimenta sobretot de grans invertebraus aquaticos y algas. Se reproducen dende zaguerías d'a primavera dica l'apocheu d'o verano (dende mayo dica agosto). Migran río alto enta los puestos pa fregar, que se troban en trangos de río mas rapidos y mica fundos, an o fondo ye feito de ragualla y penyas. Ista especie aconsigue a suya madurez sexual a las 4 anyadas d'edat, con una longaria estandard de 15 a 20 cm. Ye lonchevo, podendo arribar dica las 16 anyadas d'edat.